Museum Brooklyn

Museum Brooklyn inggih punika museum seni ring Kota New York borough Brooklyn. Ring , museum puniki pinaka museum sané pinih ageng kaping kalih ring Kota New York miwah madaging koléksi seni sané madaging sawatara 500.000 koléksi. Magenah nampek ring Prospect Heights, Crown Heights, Flatbush, lan Park Slope ring Brooklyn, museum punika Seni-Beaux wangunan puniki kakaryanin olih McKim, Mead & White.

Museum Brooklyn kawangun duk warsa 1823 pinaka Perpustakaan Apprentices Brooklyn miwah kadadosang siki sareng Institut Seni lan Ilmu Pawikanan Brooklyn duk warsa 1843. Museum puniki kakawitin pinaka lembaga sané ngutamayang krama sané jimbar. Wangunan Museum Brooklyn sané mangkin mawit saking warsa 1897 miwah sampun kalimbakang makudang-kudang galah ngawit duk punika. Museum puniki pangawitnyané mautsaha miara wangunan miwah koléksinyané, sakéwanten karévitalisasi ring panguntat abad ka-20 risampuné karénovasi ageng.

Wewidangan sané signifikan saking koléksi ngeranjing barang antik, khususné koléksi ipun barang antik Mesir sané maumur saking 3.000 warsa. Seni Éropa, Afrika, Oséania, lan Jepang ngaryanin koléksi barang antik sane kasub taler. Seni Amérika akéh kawakilin, kakawitin saking aab Kolonial. Seniman sané kawakilin ring koléksi punika minakadi Mark Rothko, Edward Hopper, Norman Rockwell, Judy Chicago, Winslow Homer, Edgar Degas, Georgia O'Keeffe, miwah Max Weber.

 Pustaka